धादिङको गापा गाउँमा अध्ययनमा रहेका राष्ट्रिय पुनर्निर्माण प्राधिकरणका भूगर्भविद् किशोर आचार्यले जोखिममा रहेका गाउँमा मनसुनको समयमा जतिबेला पनि पहिरो गई ठूलो धनजनको क्षति हुन सक्ने खतरा रहेको बताएका छन्। भूगर्भविद् आचार्यले स्थानान्तरण गर्नुपर्ने र जोखिममा रहेका गाउँहरू त्रास र भयमा रहेको बताए। आचार्यका अनुसार ती गाउँमा विगतमा गएका पहिरोका डोबहरू बढ्दै गइरहेका छन् भने गाउँ नजिकै परेका जमिनका चिराहरू पनि लामा र फराकिलो हुँदै जान थालेका छन्। ती गाउँको जमिन क्रिपिङ ९सर्ने क्रम०मा रहेकाले घरहरू बांगिने तथा भत्कने क्रम समेत सुरु हुन सक्ने भूगर्भविद् आचार्यले बताए।
